Kleinfontein lok oorsese toeriste
Monday, 22 June 2009 18:07
Kleinfontein lok oorsese besoekers wat ons land volgende jaar met die Fifa-wêreldsokkerbeker gaan besoek met kultuur-toerisme. Kleinfontein se taakgroep vir kultuur-toerisme het Saterdag 30 Mei hul eerste byeenkoms met die Eisch Konsortium/Fun Tourism groep gehad. Hulle het dié konsortium ’n voorsmakie gegee van wat vir volgende jaar beplan word.
Uitstallings gaan gebruik word om te vertel waar ons Europese voorvaders vandaan gekom het en hoe die Boerevolk ontstaan het. Belangrike historiese gebeurtenisse soos die Groot Trek en die Anglo- Boere-Oorlog gaan uitgebeeld word.
Daarna sal die besoekers vermaak word met boeredanse asook volkspele in tradisionele drag. Dit word opgevolg met ’n tradisionele boere-ete wat ’n wildspotjie, stampmielies, slaai en varsgebakte brood met koesisters as nagereg, insluit.
Uitbeelding van volksplanting aan die Kaap